Joachim Trier

Joachim Trier (født 1974) er en dansk/norsk filmregissør og manusforfatter. 

Trier har mottatt flere norske og internasjonale priser for sine filmer. Hans sjette spillefilm, Affeksjonsverdi, ble kortlistet til tre Oscar-kategorier i 2025. I 2021 hadde hans femte spillefilm, Verdens verste menneske, verdenspremiere da den deltok i hovedkonkurransen under Filmfestivalen i Cannes. Filmen fikk svært god mottagelse i Cannes, og både utenlandske og norske filmkritkere var svært begeistret etter visningen. Anmelderen i det toneangivende filmmagasinet Variety kalte den en «elegant, finkornet karakterstudie». Filmen har vunnet og blitt nominert til flere priser, blant annet ble den nominert til to priser foran Den 94. Oscar-utdelingen; beste originalmanus ved Trier og Eskil Vogt og beste beste internasjonale film. Trier har mottatt seks Amandapriser og fem Kanonpriser for regi og manus, og er en av de mestvinnende personene innen begge prisene. Han har også mottatt Filmkritikerprisen fire ganger og var den første norske mottaker av Nordisk råds filmpris.

 Utdannelse 
Joachim Trier er utdannet ved Den Europæiske Filmhøjskole i Ebeltoft og ved National Film and Television School i London.

 Kunstnerisk virke 

 Kortfilmer 
Triers filmkarriere startet med en rekke kortfilmer, blant dem Pietá (1999), Still (2001) og Procter (2002).

 Dokumentar 
Han var medregissør på broren Emil Triers dokumentarfilm Den andre Munch (2018), som fulgte Karl Ove Knausgård gjennom arbeidet med å kuratere en utstilling for Munchmuseet. Dokumentarfilmen hadde sin internasjonale premiere på Lincoln Center i New York.

 Spillefilmer 
Per 2026 har Trier regissert seks spillefilmer: Reprise (2006), Oslo 31. august (2011), Louder Than Bombs (2015), Thelma (2017), Verdens verste menneske (2021) og Affeksjonsverdi (2025). Trier har skrevet manuset til alle sine filmer sammen med Eskil Vogt.Louder Than Bombs var Triers første engelskspråklige spillefilm, med blant andre Gabriel Byrne, Isabelle Huppert og Jesse Eisenberg i rollene.Verdens verste menneske fra 2021 er Triers femte spillefilm, og utgjør sammen med Reprise og Oslo 31. august en tematisk trilogi der den norske hovedstaden har en hovedrolle.

I august 2024 startet opptakene til Triers neste spillefilm, Affeksjonsverdi med arbeidstittelen Sentimental Value, med Stellan Skarsgård, Renate Reinsve, Inga Ibsdotter Lilleaas og Elle Fanning i hovedrollene. Manuset til filmen er skrevet av Trier og Eskil Vogt. Filmen hadde premiere på Cannes-festivalen i mai 2025, til strålende mottagelse

 Priser og nominasjoner 
For Reprise, Oslo 31. august og Louder Than Bombs ble Trier belønnet med Filmkritikerprisen og med Amandaprisen for beste regi, og for Louder Than Bombs mottok han og Vogt prisen i kategorien for beste manus. Hans debutfilm Reprise mottok dessuten Amandaprisen i klassen for beste kinofilm og beste manuskript (2007), samt priser under filmfestivaler i Toronto, Karlovy Vary, Istanbul, Rotterdam og Rouen. Filmen ble også lansert i USA av Miramax, og var Norges Oscarkandidat for beste utenlandske film i 2006.

Spillefilmen Oslo 31. august vant priser under filmfestivaler i Stockholm, Istanbul og Transilvania og var utvalgt til Un Certain Regard under Filmfestivalen i Cannes i 2011, og nominert for César-prisen for beste utenlandske film i 2013.Louder Than Bombs deltok i hovedprogrammet under Filmfestivalen i Cannes i 2015 og ble nominert til Gullpalmen. Trier vant Nordisk råds filmpris for filmen i 2016, og ble med det første norske vinner av den prestisjetunge prisen.

Den eksistensielle thrilleren Thelma ble nominert til Amandaprisen og til Nordisk råds filmpris. Trier ble også nominert til Amandaprisen i klassene for beste regi og beste manus for filmen, sistnevnte sammen med Eskil Vogt.Verdens verste menneske vant fem priser under Amandaprisen 2022, blant annet beste norske kinofilm, folkets Amanda og beste filmmanus ved Trier og Vogt.Affeksjonsverdi ble tildelt grand prix i Cannes i 2025.

 Filmografi 
 1995: Fatal Strategies (kortfilm) – med Mads Ousdal i hovedrollen
 1996: Neglection (kortfilm) 
 1997: The Transparency Of Evil (kortfilm) 
 1998: Passport (kortfilm) 
 1999: Pietá (kortfilm) 
 2001: Still (kortfilm) 
 2002: Procter (kortfilm) 
 2006: Reprise (spillefilm)
 2011: Oslo, 31. august (spillefilm)
 2015: Louder Than Bombs (spillefilm)
 2017: Thelma (spillefilm)
 2021: Verdens verste menneske (spillefilm)
 2025: Affeksjonsverdi (spillefilm)

 Musikkalbum 
Trier har medvirket til produksjonen av flere musikkalbum:

Bigbang: Poetic Terrorism (2005)
Reprise: Reprise (2006)
Bigbang: Something Special – The Best of Bigbang (2007);
Torgny Amdam: Chameleon Days'' (2010)

 Priser og nominasjoner 
 Pris Kategori  Nominert arbeid Resultat Edinburgh International Film Festival  Best British short  Procter   European short film   Kortfilmfestivalen 2002  Terje Vigen-prisen    Dolby-prisen    Kanonprisen 2006  Beste regi   Reprise   Beste manus (sammen med Eskil Vogt)   Amandaprisen 2007  Beste regi   Beste filmmanuskript (sammen med Eskil Vogt)   European Film Awards 2006  Publikumsprisen for beste film   Karlovy Vary internasjonale filmfestival 2006  Beste regissør    Don Quijote Award    Toronto International Film Festival 2006  Discovery Award   Filmkritikerprisen 2007  Filmkritikerprisen   Aamot-statuetten 2007  Aamot-statuetten (sammen med Eskil Vogt)    Kanonprisen 2011  Beste regi  Oslo, 31. august   Beste manus (sammen med Eskil Vogt)   Filmkritikerprisen 2012  Filmkritikerprisen   Amandaprisen 2012  Beste regi   Kanonprisen 2015 Beste regi  Louder Than Bombs   Beste manus (sammen med Eskil Vogt)   Amandaprisen 2016 Beste regi   Beste filmmanus (sammen med Eskil Vogt)   Nordisk råds filmpris 2016  Nordisk råds filmpris   Filmkritikerprisen 2016  Filmkritikerprisen   Kanonprisen 2017  Beste regi  Thelma   Beste manus (sammen med Eskil Vogt)   Amandaprisen 2018  Beste regi   Beste filmmanus (sammen med Eskil Vogt)   Den europeiske filmprisen 2021  Beste manus (sammen med Eskil Vogt)  Verdens verste menneske   Filmkritikerprisen 2022  Beste film   Den 94. Oscar-utdelingen  Beste originalmanus (sammen med Eskil Vogt)   Amandaprisen 2022  Beste regi   Beste filmmanus (sammen med Eskil Vogt)   Anders Jahres kulturpris 2022  Anders Jahres kulturpris     Golden Globe 2025  Beste regi  Affeksjonsverdi   Beste manus (sammen med Eskil Vogt)    Den europeiske filmprisen 2025  Beste regi   Beste manus (sammen med Eskil Vogt) 

 Referanser 

 Eksterne lenker 



Kategori:Norske filmregissører
Kategori:Nordmenn født i Danmark
Kategori:Personer fra København
Kategori:Amandaprisen 2007
Kategori:Amandaprisen 2012
Kategori:Amandaprisen 2016
Kategori:Amandaprisen 2022‎
Kategori:Amanda for beste regi
Kategori:Amanda for beste filmmanus
Kategori:Vinnere av Kanonprisen
Kategori:Vinnere av Nordisk råds filmpris